تورکیه جمهور باشقانی رجب طیب اردوغان، دوغو آغدنیزین‌دکی طبیعی قایناق‌لارین تورکیه‌نین و قوزئی قیبریس تورک جمهوریتی‌نین تجرید اولا‌راق سانکی غصب ائدیلمه‌سینه یؤنه‌لیک تلاشلاری قطعیتله قبول ائتمه‌یه‌جک‌لرینی دئییب.
اردوغان، ایستانبولدا میلگئم (میللی گمی) پروژه‌سی‌نین اوچونجو گمی‌سی TCG بورگازادا-نین دنیز گوجلرینه تحویلی مراسیمینده بیلدیریب.
اردوغان چیخیشیندا یونانیستان و قیبریس روم یؤنتیمی‌نین اژه دنیزی، دوغو آغدنیزده بیرطرف‌لی آتدیغی آددیم‌لارا اعتراض گؤستردی.
تورکیه‌نین حاق‌لارینا صاحب چیخاجاغینی هر فورصتده گؤستردیگینه ایشاره ائدن اردوغان، "تورکیه سانکی دنیزه آیاق باسمایا‌جاق حالا گتیرمگی هدفله‌ین تلاش‌لارا هئچ واخت یول وئرمیه'جگیک. شرق آغدنیزده و یا اژه دنیزینده آددیم آتا‌جاق‌لارینی گومان ائدن‌لر نه قدر بؤیوک بیر سهو ائتدیک‌لرینی باشا دوشمه‌یه باشلادی‌لار" دئدی.
اردوغان، "دوغو آغدنیزین‌دکی طبیعی قایناق‌لارین اؤلکه‌میز و قوزئی قیبریسین تجرید اولا‌راق سانکی غصب ائدیلمه‌سینه یؤنه‌لیک تلاشلار قطعیتله قبول ائتمه'یه'جگیک" دئیه دانیشدی.
چیخیشیندا ساوونما صنایعسینده میللی‌لیک وورغوسو ائدن پرزیدنت اردوغان، "تورکیه ساوونما صنایعسینده کنارا آسیلی‌لیغینی یوزده 80لردن یوزده 35لره قدر ائندیردی" ایفاده‌لرینی ایستیفاده ائتدی.
اردوغان، "تورکیه، دونیانین ایلک 100 ساوونما صنایعسی شیرکتی آراسینا گیرن 4 شیرکتی بو سیاهیدا ان چوخ شیرکته صاحب 6-جو اؤلکه وضعیتینه گلمیش‌دیر" شکلینده دانیشدی.
